La Ceja, Antioquia
Ti La Ceja del Tambo, masansan a simple a makunkuna a kas La Ceja, ket ti maysa nga ili ken munisipalidad iti Departamento ti Antioquia, Colombia. Daytoy ket parte ti subrehion ti Akindaya nga Antioquia. Ti La Ceja ket beddenganna dagiti munispalidad ti Rionegro ken Carmen de Viboral iti amianan, ti La Unión iti daya, ken ti Montebello ken Retiro iti laud. Daytoy ket mabirukan iti agarup a 41 a kilometro manipud iti Medellín, maysa kadagiti kangrunaan a siudad iti departamento.
Ti ili ket ammo para iti nasayaat a pannakaikapetna kadagiti sabali nga ili ken munisipalidad ti Antioquia tbabaen dagiti adu a kalsada ken dagiti highway, a mairaman ti highway ti Medellin-Bogota, dagiti kalsada ti Las Palmas, ke nti kalsada ti Medellín Santa Elena. Addaan pay iti kalsada a daga a mapan iti kaarrubaan ti Mesopotamia tiLa Unión.
Sinurat ni Padre Germán Montoya ti kanta para iti ili, a makunkuna iti "Himno ti La Ceja del Tambo". Ni Donato Duque Patiño ket isu ti nagpartuat iti waygayway.
Pakasaritaan[urnosen | urnosen ti taudan]
Ti teritorio ita nga aldaw nga ammo a kas "La Ceja" ket immuna idi a tinagtagitao babaen dagiti Tahamíes. Dagiti Tahamíes ket ti maysa nga indihenio a tattao nga agrukruknoy iti agrikultura, a naipangpangruna iti panangimuyon iti mais. Babaen idi 1541 dagiti kongkistador nga Espaniol ket simmangpetda iti ili, nga indauluan babaen ni Alvaro de Mendoza, deputado ni Marshal Jorge Robledo. Iti isasangpet iti daytoy a rehion,nakaduktal ni Mendoza iti nawatiwat ket nalames a ngiget a napno kadagiti berde a karuotan a naguritan kadagiti adu a nadalus a danum. Tinawaganna daytoy iti "Ginget ti Santamaría", ken ammo ita nga aldawen kas ti "Ginget ti La Ceja del Tambo".
Manipud idi nasapa a maika-17 a siglo, adukadagiti tattao a nagtaud manipud iti Antioquia, a naipangpangruna kadagiti agattaeng iti Medellín ken Santa Fe de Antioquia, ket immalisda iti daytoy a lugar gapu kadagit imasna a papanan ken ti nalames a daga a nasayaat para iti industria ti agrikultura ekn dinguen.
Idi 1683, adda maysa a nadalusan a dalan iti pagbaetan ti San Nicolás ti Rionegro ken Santiago ti Arma, a nakaiturongan ti Popayán. Dagiti lokal a tattao ket nangbangonda iti paglinongan, wenno "tambo" iti igod iti daytoy a rota, nga isu ti nagtaudan ti pannakainagan ti ili a kas "La Ceja del Tambo".
Ti iliket napundar a kas "La Ceja" idi Disembre 7, 1789.[1] Daytoy ket pinundar babaen ni Maria Josefa Marulanda Londoño ken ni Padre José Pablo de Villa.
Babaen idi 1824, ti ili ket addaan kadagiti 2,012 nga agtataeng, kadagitoy a 98 ket dagidi aadipen.[2]
Ti La Ceja ket nagbalin a munisipalidad idi 1855. Idi 1905, naaramid dagiti immuna a panagadal para iti panagbangon iti maysa nga akuedukto ken idi 1927, napaandar dagiti immuna a sistema ti akuedukto ken alkantarilia.
Demograpia[urnosen | urnosen ti taudan]
Dagup a populasion: 48,879 nga agtataeng (2009)[3]
- Populasion ti urbano: 41,587
- Populasion ti away: 7,292
Etnograpia[urnosen | urnosen ti taudan]
Segun kadagiti pigura nga inpresenta babaen dagiti senso ti DANE idi 2005, ti pannakabukel ti etniko ti ili ket ti sumaganad:[4]
- Mestiso ken Puraw: 92.1%
- Apro-Colombiano: 7.9%
Dagiti ladawan[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Michael Kohn; Robert Landon; Thomas Kohnstamm (2006). Colombia. Ediz. Inglese. Lonely Planet. p. 168. ISBN 978-1-74104-284-9.
- ^ "Nuestro Municipio". Alcaldía de La Ceja – Antioquia. Pebrero 19, 2015. Naala idi Abril 10, 2015.
- ^ Proyecciones de Población Municipales por área
- ^ Censo oficial DANE 2005, Perfiles Departamentos y Municipios Naiyarkibo 2008-07-26 iti Wayback Machine
- Gaviria Correa, Anibal (Dirección) (2000). Municipios de Mi Tierra. 31 El Retiro-La Ceja-Carmen de Viboral, Oriente. Editorial El Mundo, Medellín.
Dagiti akinruar a silpo[urnosen | urnosen ti taudan]
Dagiti midia a mainaig iti La Ceja, Antioquia iti Wikimedia Commons
- Opisial a website ti La Ceja (iti Espaniol)
- ViveLaCeja – Website ti kultura ken turismo (iti Espaniol)
gla_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn grn_Latn ilo_Latn ilo_Latn srd_Latn ilo_Latn spa_Latn glg_Latn spa_Latn ilo_Latn ilo_Latn ilo_Latn ilo_Latn